**POPLATKY A PRAVIDLÁ NA ROK 2020**

*Aktualizované dňa 1.9.2020*

* *Každý začínajúci hráč má nárok na 5 skúšobných tréningov zadarmo*
* *Po absolvovaní skúšobných tréningov sa môže sám rozhodnúť, či chce pokračovať ďalej*
* *Rozlišujeme 2 druhy poplatkov za tenis (v zime sa pridáva ešte poplatok za halu):*

1. **Členský poplatok** (platí sa 1x ročne)

Členský poplatok **20 €** sa platí raz ročne a musí byť uhradený vždy na začiatku kalendárneho roku (v prípade nováčikov - musí byť uhradený spolu s prvou platbou za tenisové tréningy). Platba môže byť uhradená osobne u trénera, alebo na účet číslo: SK08 0200 0000 0038 6697 7553 (do poznámky treba uviesť "Meno dieťaťa – clenske tenisova pripravka")

1. **Tréningový poplatok** (vo forme kreditu)

Poplatok za **skupinový tréning** - závisí od počtu hráčov, ktorí sa v daný deň zúčastnia tréningu:

4 a viac detí na tréningu = **6 €** / dieťa

3 deti na tréningu = **7 € /** dieťa

2 deti na tréningu = **10 €** / dieťa

* *tréningy sa predplácajú vo forme kreditu (minimálne 60 € = 10 predplatených tréningov)*
* *z kreditu sa odpočítavajú len skutočne odohraté tréningové jednotky*
* *rodičia sú povinní nahlásiť neúčasť dieťaťa na tréningu minimálne 1 deň vopred, v prípade náhleho ochorenia je možné nahlásiť neúčasť aj v daný deň (2 hod. vopred)*
* ***ak rodič neodhlási dieťa z tréningu včas (minimálne 2 hodiny dopredu), strhne sa mu z kreditu rovnako, ako keby sa tréningu zúčastnil***
* *tréningy sa ospravedlňujú priamo u trénera osobne, alebo telefonicky.*
* *klub si vyhradzuje právo zrušiť tréningovú hodinu s tým, že rodič bude bezodkladne informovaný*
* *klub si vyhradzuje právo zmeniť trénera tenisovej prípravky aj bez predchádzajúceho upozornenia hráča či rodiča*

**ZIMNÁ SEZÓNA 2020/2021**

*Aktualizované dňa 1.9.2020*

* Zimná sezóna začína v mesiaci Október 2020 a končí Marec 2021
* Výučba prebieha v nasledovných telocvičniach a tenisových halách:

1. **ZŠ Benkova** (Benkova ul. 34) na Klokočine
2. **ZŠ Zoborská** (Drážovská ul. 8) pod Zoborom
3. **Tenisová hala** na Ďumbierskej ul. 2 (Chrenová)
4. **Nafukovacia hala** na Slančíkovej ul. 2 (Chrenová)

* Podmienky trénovania v zime zostávaju rovnaké ako podmienky v lete, s výnimkou **poplatku za telocvičňu**:

4 a viac detí na tréningu = **6 €** / dieťa

3 deti na tréningu = **7 € /** dieťa

2 deti na tréningu = **10 €** / dieťa

+ **poplatok za telocvičňu** **60 €**

* Poplatok za telocvičňu sa uhrádza v zimnej sezóne 2x:

1. Október, November, December – spolu 60 € / osoba
2. Január, Február, Marec – spolu 60 € / osoba

* *Prvá platba za telocvičňu sa musí uskutočniť pred začiatkom zimnej sezóny, tj. pred 1.októbrom 2020 (Platba 60 € za 3 mesiace október-december)*
* *Druhá platba za telocvičňu sa musí uskutočniť na začiatku nového roka, tj. začiatkom januára 2021 (Platba 60 € za 3 mesiace január-marec)*
* *V prípade dvoch a viac súrodencov, sa platí vždy len za jedno dieťa (zvyšní súrodenci poplatok za telocvičňu platiť nemusia)*
* *Platba môže byť uhradená osobne u trénera, alebo na účet číslo: SK08 0200 0000 0038 6697 7553 (do poznámky treba uviesť "meno dieťaťa – poplatok telocvicna"*